Complimentos a dottor Soru

Su Duttore, su libru ch’ad iscrittu
Umilmente leggidu appo attentu,
Bonos consizos e insegnamentu
Dada a sa Zente che sacru dirittu

In meighina, campu infinitu,
Sa chi podet selvire ogni momentu
Permitta chi li fete cumplimentu
Ch’est virtuosu e tene meritu.

Su libru est meda bellu in su cumplessu
Dettos narad e proverbios saggios,
B’ada cun poesia cantu amenu

E so cunvintu chi faghed suzessu
Ca notad puru illustres personaggios
In meighina Ipocrate e Galenu.

Ulassa, mese de Cabidanni 2005